
Määruse „Narva Linna Arenduse ja Ökonoomika Ameti põhimäärus“ eelnõu juurde

Narva Linna Arenduse ja Ökonoomika Ameti põhimääruse kinnitamine toimub kohaliku omavalitsuse korralduse seaduse paragrahvi 22 lõike 1 punkti 34 alusel tulenevalt Narva Linnavolikogu 25.04.2019 otsusest nr 20 „Narva ametiasutuste struktuuri ja teenistuskohtade koosseisude kinnitamine“, mida rakendatakse alates 01.06.2019.

Põhimääruse eelnõus on arvestatud, et reklaamimaksu haldamisega seotud ülesanded antakse  ameti siseselt üle teisele ametnikule ning ei kuulu enam Narva Linna Arenduse ja Ökonoomika Ameti ettevõtluse-ja tarbijakaitse teenistuse põhiülesannete hulka.

Muudatuste mahukusest tulenevalt, selguse mõttes ja normitehnilise ühtsuse saavutamiseks on otstarbekas vastu võtta põhimäärus uuel kujul terviktekstina.

Alates Ameti uues redaktsioonis põhimääruse jõustumisest tunnistatakse kehtetuks Narva Linnavolikogu 17.11.2016 määrus nr 24 ”Narva Linna Arenduse ja Ökonoomika Ameti põhimääruse kinnitamine”.

